Document ID: 31997R1490

ΚΑΝΟΝΙΣΜΟΣ (ΕΚ) αριθ. 1490/97 ΤΗΣ ΕΠΙΤΡΟΠΗΣ της 29ης Ιουλίου 1997 για τροποποίηση του κανονισμού (ΕΟΚ) αριθ. 3846/87 για την κατάρτιση της ονοματολογίας γεωργικών προϊόντων όσον αφορά τις επιστροφές στην εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία με τον κανονισμό (ΕΚ) αριθ. 1587/96 (2), και ιδίως το άρθρο 17 παράγραφος 14,
Εκτιμώντας:
ότι ο κανονισμός (ΕΟΚ) αριθ. 3846/87 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1297/97 (4), θέσπισε, στη βάση της συνδυασμένης ονοματολογίας, ονοματολογία των γεωργικών προϊόντων για τις επιστροφές 7 ότι η εν λόγω ονοματολογία διευκρινίζει τις απαιτήσεις που αφορούν τους κωδικούς παραγωγής των τυριών για τα οποία χορηγήθηκε επιστροφή, κυρίως όσον αφορά τη μέγιστη περιεκτικότητα σε νερό και την ελάχιστη περιεκτικότητα σε λιπαρές ουσίες 7 ότι αποδείχθηκε πως οι απαιτήσεις για ορισμένα τυριά θα πρέπει να προσαρμοστούν ώστε να αντανακλούν ορθότερα την πραγματικότητα των εξαγόμενων προϊόντων 7
ότι, όσον αφορά τα προϊόντα ορού γάλακτος που υπάγονται στους κωδικούς της συνδυασμένης ονοματολογίας 0406 10 20 και 0406 90 87, πρέπει να διευκρινιστεί ότι το αλατισμένο τυρί Ricotta και το Μανούρι, αν και παράγονται από τον ορό γάλακτος, ταξινομούνται ξεχωριστά στην ονοματολογία για τις επιστροφές στην εξαγωγή 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον τομέα 9 του παραρτήματος του κανονισμού (ΕΟΚ) αριθ. 3846/87 τα στοιχεία που αφορούν τους κωδικούς της συνδυασμένης ονοματολογίας ex 0406 10 20, ex 0406 90 31, ex 0406 90 33, ex 0406 90 73, ex 0406 90 76, ex 0406 90 81 και ex 0406 90 87 αντικαθίστανται αντίστοιχα από τα στοιχεία που αναφέρονται στο παράρτημα.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουλίου 1997.

Labels: 3
17
6